**Omul negru**

*Ion.mihaiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Copilul care eram

se speria cu propria lui

imaginaţie.

Ştiam că în fiecare seară

omul negru se ascunde sub pat,

fără respiraţie.

Aştepta răsuflarea mea să o soarbă,

să mă înghită

în sine.

Şi eu ţineam ochii strânşi

ştiind că aşa n-o să poată nicicând

ajunge la mine.

Întotdeauna imaginaţia mea

punea o condiţie

plăsmuirilor ei.

Şi strângeam pleoapele

şi mă salvam înnumărând în gând

unu, doi, trei...

7 martie 2016, Bucureşt